অকাল তখত
অকাল তখত (গুরুমুখী: ਅਕਾਲ ਤਖ਼ਤ, অর্থঃ শাশ্বত সিংহাসন, বা, কালাতীত এক সিংহাসন) হচ্ছে শিখ ধর্মের পাঁচটি তখত (ক্ষমতার আসন) সমূহের একটি। এটি ভারতের পাঞ্জাবের অমৃতসর জেলার হরমন্দির সাহিব (স্বর্ণমন্দির) কমপ্লেক্সে অবস্থিত, যা নতুন দিল্লি থেকে ২৯০ মাইল (৪৭০ কিমি) উত্তর-পশ্চিমে অবস্থিত। গুরু হরগোবিন্দ সাহিব ন্যায়বিচার ও সমসাময়িক বিষয়গুলো বিবেচনার জায়গা হিসেবে এই তখতের প্রতিষ্ঠা করেন; এটি জাঠেদার, যিনি শিখদের মুখপাত্র এবং খলসা (শিখদের সমষ্টিগত দল) পার্থিব কর্তৃপক্ষের সর্বোচ্চ আসন। শিখদের বর্তমান জাঠেদারের নাম সিং সাহিব গৈনি গুরবচন সিং খালসা।